KO‘ChIRILGAN ShAXSLAR, ShUNINGDEK ULARNING FARZANDLARI VA NEVARALARINING O‘ZBEKISTON RESPUBLIKASI FUQAROLIGIDAN SODDALAShTIRILGAN TARZDA ChIQIShLARINN QAYD ETISh MUVAQQAT TARTIBINI TASDIQLASh HAQIDA

Sobiq SSR Ittifoqi davlat organlarining noqonuniy qarorlari bo‘yicha Ukraina SSR va Qrim ASSR hududidan zo‘ravonlik bilan O‘zbekiston SSRga olib kelingan hamda O‘zbekiston Respublikasidan Ukrainaga qaytish istagini bildirgan ko‘chirilgan shaxslarning fuqarolik masalalarini hal etish maqsadida:
 1. Ko‘chirilgan shaxslar, shuningdek ularning farzandlari va nevaralarining O‘zbekiston Respublikasi fuqaroligidan chiqishlarini qayd etish Muvaqqat tartibi tasdiqlansin (ilova qilinadi).
 2. O‘zbekiston Respublikasi Ichki ishlar vazirligi va Tashqi ishlar vazirligi majburiy yig‘imlar va boj to‘lovlaridan ozod qilgan holda, ko‘chirilgan shaxslar, shuningdek ularning farzandlari va nevaralarining O‘zbekiston Respublikasi fuqaroligidan chiqishlari to‘g‘risidagi arizalarini ko‘rib chiqish Muvaqqat tartibi ijro etilishini ta’minlasinlar.
 3. Ko‘chirilgan shaxslar va ularning oila a’zolarining O‘zbekiston Respublikasi fuqaroligidan chiqishlarini qayd etish to‘g‘risidagi ushbu Muvaqqat tartib 1999-yilning 31-dekabriga qadar amal qiladi.
 1. “O‘zbekiston Respublikasining fuqaroligi to‘g‘risida” 1992-yil 2-iyuldagi O‘zbekiston Respublikasi Qonuniga muvofiq O‘zbekiston Respublikasi fuqaroligiga mansublik va undan chiqish O‘zbekiston Respublikasi Ichki ishlar vazirligi, uning joylardagi organlari tomonidan belgilanadi.
 2. Ukrainada doimiy istiqomat qiluvchi, O‘zbekiston Respublikasi fuqaroligidan chiqish istagini bildirgan ko‘chirilgan shaxslar, shuningdek ularning farzandlari va nevaralari belgilangan namunadagi anketa-arizalarni (1-ilova) Ukraina IIV organlarining ko‘magida O‘zbekiston Respublikasining Ukrainadagi Elchixonasiga topshiradilar.
 O‘zbekiston Respublikasining Ukrainadagi Elchixonasi O‘zbekiston Respublikasi Tashqi ishlar vazirligi orqali mazkur shaxslarning ro‘yxatlarini anketa-arizalar ilova qilingan holda O‘zbekiston Respublikasining Ichki ishlar vazirligiga jo‘natadi.
 O‘zbekiston Respublikasida doimiy istiqomat qiluvchi hamda O‘zbekiston Respublikasi fuqaroligidan chiqish istagini bildirgan ko‘chirilgan shaxslar, shuningdek ularning farzandlari va nevaralari anketa-arizalarni istiqomat joyidagi IIV organlariga topshiradilar.
 3. Ota-onaning O‘zbekiston Respublikasi fuqaroligidan chiqishi bilan ularning 14 yoshga to‘lmagan farzandlarining fuqaroligi ham shunga muvofiq ravishda o‘zgaradi.
 14 yoshdan 18 yoshgacha bo‘lgan balog‘atga yetmagan farzandlar o‘z roziliklarini ota-onalar tomonidan taqdim etiladigan notarial tasdiqlangan anketa-arizada shaxsiy imzolari bilan izhor etishlari kerak.
 4. O‘zbekiston Respublikasi fuqaroligidan chiqish to‘g‘risidagi ma’lumotnomani berish haqida fuqarolardan ariza olgan Ichki ishlar vazirligining tegishli bo‘linmalari:
 a) Fuqarolarning avvalgi istiqomat joyidagi ichki ishlar organlarining manzilgoh-ma’lumotnoma byurolari orqali, shuningdek O‘zbekiston Respublikasi IIV axborot markazi bo‘yicha fuqarolarning O‘zbekiston Respublikasidan jo‘nab ketish sanasi to‘g‘risida ularning ma’lumotlarini tekshiradilar;
 b) shaxsning respublikadan tashqariga doimiy yashash uchun “O‘zbekiston Respublikasining fuqaroligi to‘g‘risida” O‘zbekiston Respublikasining Qonuni amalga kiritilgunga qadar, ya’ni 1992-yilning 28-iyuligacha jo‘nab ketganligi fakti aniqlangan hollarda belgilangan namunadagi tegishli ma’lumotnoma rasmiylashtiriladi (2-ilova);
 v) Respublikadan tashqariga doimiy istiqomat joyiga “O‘zbekiston Respublikasining fuqaroligi to‘g‘risida” O‘zbekiston Respublikasi Qonuni amalga kiritilgandan keyin, ya’ni 1992-yilning 28-iyulidan so‘ng jo‘nab ketgan shaxslarga belgilangan namunadagi tegishli ma’lumotnoma rasmiylashtiriladi (3-ilova);
 g) O‘zbekiston Respublikasi hududida doimiy istiqomat qiluvchi shaxslarga belgilangan namunadagi tegishli ma’lumotnoma rasmiylashtiriladi (3-ilova).
 5. O‘zbekiston Respublikasi fuqaroligidan chiqishni iltimos qiluvchi fuqarolarning notarial tasdiqlangan anketa-arizalari tekshirish hamda pasport bo‘linmalarida saqlanuvchi 1-shakldagi arizalarga qo‘shib qo‘yish uchun ularning avvalgi istiqomat joyidagi ichki ishlar organlariga yuboriladi, 1-shakl bo‘lmagan hollarda esa ushbu ariza uning O‘zbekiston Respublikasidan tashqariga jo‘nab ketganidan dalolat beruvchi mavjud hujjatlarga qo‘shib qo‘yiladi.
 6. O‘zbekiston Respublikasi fuqaroligidan chiqish to‘g‘risidagi ma’lumotnomalar ichki ishlar organlari tomonidan O‘zbekiston Respublikasi IIVga yuboriladi, so‘ngra ular O‘zbekiston Respublikasi Tashqi ishlar vazirligiga jo‘natiladi.
 7. O‘zbekiston Respublikasi fuqaroligidan chiqish to‘g‘risidagi ma’lumotnomalarni berish haqida shaxslarning arizalarini hisobga olish avvalgi istiqomat joyidagi ichki ishlar organlari tomonidan amalga oshiriladi.
 8. O‘zbekiston Respublikasi fuqaroligidan chiqqan va belgilangan namunadagi ma’lumotnomalarni olgan shaxslar to‘g‘risidagi ma’lumotlar har oyning 5-kunidan kechiktirilmay O‘zbekiston Respublikasi Ichki ishlar vazirligiga hamda O‘zbekiston Respublikasi Tashqi ishlar vazirligiga yuborib turiladi.
 9. Ushbu Muvaqqat tartibning bajarilishini nazorat qilish O‘zbekiston Respublikasi Ichki ishlar vazirligi va Tashqi ishlar vazirligining tegishli bo‘linmalari zimmasiga yuklanadi.
 O‘zbekiston Respublikasi fuqaroligidan chiqishimga ruxsat berishingizni so‘rayman. Ayni vaqtda qaramog‘imda bo‘lgan balog‘atga yetmagan quyidagi farzandlarimning men bilan birga O‘zbekiston Respublikasi fuqaroligidan chiqishlariga ruxsat berishingizni so‘rayman: